Gesin se waghond is toe eintlik 'n beer | Maroela Media
Gesin se waghond is toe eintlik 'n beer
Die gesin se "waghond" (Foto: CGTN)
Su Yun het twee jaar gelede vir haar gesin 'n troeteldier gekoop, wat sy gedink het is 'n klein hondjie.
Yun was in 2016 met vakansie toe sy die dier gekoop het en het gedink die hondjie is 'n Tibettaanse mastiff, maar dit was eintlik 'n swart beer.
Eers toe die "hond" se aptyt al hoe groter geword en hy op twee bene begin rondloop het, het die gesin onraad vermoed.
Die "waghond" is eintlik 'n bedreigde Asiatiese swart beer en weeg nou meer as 110 kg, berig plaaslike media. "Hoe groter hy geword het, hoe meer het hy soos 'n beer begin lyk," het Yun gesê. Die beer het daagliks 'n boks vrugte en twee bakke noedels opgeëet.
Die gesin, van Kunming in Yunnan, het die owerhede ontbied en die beer word nou by die Yunnan-dierereddingsentrum versorg.
Dit is nie die eerste keer wat 'n beer vir 'n hond aangesien word nie. 'n Boer, ook van Yunnan, het in 2015 'n "rondloperhond" in die woud gered. Toe hy sy fout agterkom, het hy die beer, genaamd Scorpion, in 'n hok op sy erf aangehou. Owerhede is uiteindelik in kennis gestel en die beer is ook na 'n plek van versorging geneem.
Dié vlermuis weeg net 5 g
Yanni of Laurel? Klankgreep het almal aan die stry
Nee man!!!! Hoekom word daardie arme beer in 'n piepklein staalhok aangehou???? Wat vir 'n "dierereddingskuiling" is daardie plek dan ook, wat diere "red" en dan in staalhokke sit?
Verdamde onnosele Chinese vroumens wat nie kan onderskei tussen 'n hond en 'n beer nie!!!
Dis een duur troeteldier om aan te hou. Kosrekenings per maand sal erg hoog wees. Maar dit sal baie effektief wees as "waghond". Hoef niks te doen soos blaf of grom. Hy moet net verskyn.
Laat my nou dink aan die vervolgstorie op Springbokradio van jare gelede Ka-dubbel O-es: "Vlekkie oubaas se ou Leeutjie"….:-)